**Ministru kabineta rīkojuma projekta „Par valstij dividendēs izmaksājamo valsts akciju sabiedrības „Latvijas gaisa satiksme” peļņas daļu par 2014.gadu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk - MK\_not\_1471) 5.punkts, kas paredz, ka Ministru kabinets pēc kapitāla daļas turētāja pamatota priekšlikuma valsts kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Latvijas gaisa satiksme” (turpmāk - LGS) ir pašfinansējoša 100% kapitālsabiedrība, līdz ar to LGS netiek subsidēta no valsts budžeta un nesaņem nekāda veida valsts dotācijas. LGS galvenais mērķis ir nodrošināt ar aeronavigācijas pakalpojumiem visus gaisa telpas lietotājus Latvijas gaisa telpā jeb Rīgas Lidojumu informācijas rajonā (Rīgas LIR), tādējādi LGS sniedz aeronavigācijas pakalpojumus ne tikai vietējām aviokompānijām, bet galvenokārt starptautiskajiem gaisa telpas lietotājiem, kas sastāda vidēji 80% no ieņēmumiem. Saskaņā ar apstiprinātajiem 2014.gada finanšu rezultātiem LGS peļņa 2014.gadā ir EUR 215 068.Saskaņā ar MK\_not\_1471 4.2 punktu kapitālsabiedrībām, kurās visas kapitāla daļas tieši vai pastarpināti pieder valstij minimālo dividendēs izmaksājamo peļņas daļu 2015. gadā (par 2014. gada pārskata gadu) nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi LGS pēc lēmuma pieņemšanas par dividenžu sadali Valsts kasē par 2014.gadu būtu jāieskaita dividendes EUR 193 561 apmērā.Pamata principus tarifikācijas procesam nosaka Eiropas Parlamenta un Padomes Regula (EK) Nr. 550/2004 (2004.gada 10.marts) par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula), un proti, regulas III nodaļa.Kā viens no principiem minētās nodaļas 15.panta 3.punkta „d” apakšpunktā noteikts, ka aeronavigācijas pakalpojumi var dot pietiekamus ieņēmumus, kas nodrošina pamatotu atdevi no aktīviem, lai veidotu vajadzīgos kapitālieguldījumus.Tarifa veidošanas nosacījumus reglamentē arī Komisijas Regula (EK) Nr. 1794/2006 (2006.gada 6.decembris), ar ko nosaka kopēju tarifikācijas sistēmu aeronavigācijas pakalpojumiem (turpmāk – Regula 1794/2006) un Eiropas Komisijas 2013.gada 3.maija Regula Nr.391/2013 ar ko nosaka kopējās tarifikācijas sistēmu aeronavigācijas pakalpojumiem (turpmāk – Regula 391/2013). Regulas 1794/2006 3.panta 1.punkts nosaka, ka tarifikācijas sistēmā ir jāatspoguļo visas tiešās vai netiešās izmaksas, kas radušās, nodrošinot aeronavigācijas pakalpojumus.Minētās Regulas 5. un 6.pantā ir strikti definēts, kādas izmaksas var tikt attiecinātas uz aeronavigācijas pakalpojumu sniegšanu. Regulas 5.panta 3.punkts paredz, ka neierobežojot citus finansējuma avotus, kā arī lai nodrošinātu augsta līmeņa drošību, rentabilitāti un pakalpojumu sniegšanu, maksājumus var izmantot, lai finansētu projektus, kas paredzēti īpašu gaisa telpas izmantotāju un/vai aeronavigācijas pakalpojumu sniedzēju kategoriju atbalstam, kuru mērķis ir uzlabot kopējās aeronavigācijas infrastruktūras, aeronavigācijas pakalpojumu sniegšanu un gaisa telpas izmantošanu atbilstīgi Kopienas tiesībām.Jebkādas citas izmaksas ir uzskatāmas par neatbilstošām un neattiecināmām.Regula arī nosaka principu, ka tarifikācijas sistēmai jānodrošina izmaksu bāzes un izmaksu sadalījuma starp dažādiem pakalpojumiem pārredzamība.Šādus pašus principus nosaka arī Regula 391/2013.Tādējādi LGS, apstiprinot tarifu, tajā ir iekļāvusi izmaksas, kuras pieļauj Regulas noteikumi un „peļņa”, kas tiek uzrādīta par 2014.gadu faktiski jau ir iestrādāta tarifā ar nākotnes izlietojumu, atbilstoši Regulas principiem – tikai un vienīgi lai segtu izdevumus, kas rodas saistībā ar aeronavigācijas pakalpojumu sniegšanu.Peļņa, kas netiks izlietota, lai nodrošinātu aeronavigācijas pakalpojumus nav pieļaujama *per se*, jo nav iekļaujama LGS izdevumos saskaņā ar Regulu noteiktajiem tarifikācijas principiem.Konstatējot neatbilstošu izmaksu iekļaušanu tarifā, saskaņā ar Regulas Nr.391/2013 9.pantu ir noteikta procedūra, kādā tiek aktivizēts brīdinājuma mehānisms, kas var būt par iemeslu, lai pārskatītu aprēķināto vienības likmi (tarifu).Turklāt svarīgi ir akcentēt, ka LGS kā sabiedrībai, kas galvenokārt darbojas starptautiskajā vidē, tās darbībā ir jāievēro starptautiskie līgumi (konvencijas), kuri saskaņā ar 1969.gada 23.maija Vīnes Konvencijas par starptautisko līgumu tiesībām 27.pantu un likuma „Par Latvijas Republikas starptautiskajiem līgumiem” ir prioritāte pār nacionālajām tiesību normām.LGS tehniskajam nodrošinājumam un cilvēkresursiem ir jāatbilst starptautiskās aviācijas normatīviem un jānodrošina atbilstoša Latvijas Republikas starptautisko saistību izpilde pret gaisa telpas lietotājiem. Šo mērķu sasniegšanai, kā arī Darbības uzlabošanas plāna (Functional airspace blocks (FAB) Performance plan) ieviešanai nepieciešams veikt investīcijas gan sarežģītu tehnoloģisko iekārtu iegādei (infrastruktūrā) un apkalpošanai, gan lai sagatavotu un uzturētu augsti kvalificētu, starptautiskās sertifikācijas prasībām atbilstošu personālu. Latvija ir izveidojusi Funkcionālās gaisa telpas bloku ar Ziemeļeiropas valstīm (turpmāk – NEFAB) saskaņā ar Vienotas Eiropas Gaisa telpas likumdošanas II Paketes prasībām. Šobrīd tiek izskatīta Vienotas Eiropas Gaisa telpas likumdošanas II+ paketes prasības, kas prasīs no NEFAB valstu gaisa satiksmes vadības uzņēmumiem papildus finansējumu šā mērķa realizēšanai.LGS ir viens no lielākajiem Latvijas Republikas nodokļu maksātājiem (faktiski samaksātie nodokļi pēc naudas plūsmas par 2010.g.- 3 847.6 tūkst. EUR, 2011.g. - 4 819.3 tūkst. EUR, 2012.g. - 5 456.0 tūkst. EUR,2013.g. – 5 676.5 tūkst. EUR un 2014.gadā 4 739.2 tūkst EUR.) un peļņu nesošs uzņēmums (2010.g. – 382.9 tūkst. EUR, 2012.g. - 906.0 tūkst. EUR, 2013.g. – 315.2 tūkst. EUR un 2014.gadā – 215.1 tūkst EUR).2014.gada laikā tika novērots mērens kopējo lidojumu skaita pieaugums (par 2.9%), salīdzinot ar 2013.gadu, salīdzinot ar 2012.gadu, pieaugums bija 4,1%. Vienlaikus, Eiropas Komisija ir uzlikusi dalībvalstīm par pienākumu samazināt vienības maksu, kas ir viens no darbības pamata rādītājiem, kas tiek stingri regulēts ar NEFAB darbības uzlabošanas palīdzību otrajā atskaites periodā (2015-2019).Pēdējo gadu laikā tehniskās modernizācijas ietvaros ir īstenoti vairāki vērienīgi projekti, nodrošinot tehnoloģisko procesu kvalitātes un lidojumu drošības nozīmīgu paaugstināšanos. Lai uzturētu drošus un kvalitatīvus pakalpojumus un īstenotu regulas prasības, nepieciešams uzturēt augstu personāla kvalifikāciju, ieviest jaunākās darba tehnoloģijas un veikt pasākumus dispečeru noslogotības samazināšanai. Pēdējo gadu laikā veikti būtiski kapitālieguldījumi Rīgas un reģionālo lidostu aeronavigācijas vadības sistēmas infrastruktūras modernizācijā. Projekti, kuri tiek realizēti līgumu ietvaros vai ir noslēgušies: ANOF (AFTN/NOTAM/OPMET/FPMS) sistēmas modernizācijas ietvaros tika papildināta ar aeronavigācijas fiksēto telekomunikāciju tīklu (AFTN) ar AFTN/AMHS funkcijām, kas ir ļāvušas pāriet uz AMHS. 2013.gadā sistēmas paplašināšana tika pabeigta, pievienojot aeronavigācijas un meteoroloģiskās informācijas moduli, kas nodrošina iespēju šo informāciju izmantot daudz plašākam lietotāju skaitam. Ar šīs sistēmas palīdzību tiek veikta gaisa kuģiem ļoti būtiskas informācijas apmaiņa, kā piemēram, briesmu signāla pārraidīšana, ārkārtas paziņojumi, lidojuma drošuma informācija, meteoroloģiskie ziņojumi, lidojuma informācija un aeronavigācijas administratīvā informācija.Aviācijas mobilo sakaru sistēmas „gaiss-zeme” modernizācija, kura mērķis ir nodrošināt kvalitatīvus un drošus aviācijas mobilos balss sakarus „gaiss-zeme” LIR, ievērojot operacionālās, tehniskās, normatīvo un reglamentējošo dokumentu prasības. A-SMGCS Sistēmas modernizācija nodrošinās maršrutēšanas, vadības un novērošanas funkcijas, lai kontrolētu gaisa kuģu un citu transportlīdzekļu pārvietošanos lidlaukā, saglabājot noteikto drošuma līmeni jebkuros laika apstākļos. Projekts paredz jaunākās paaudzes datortehnikas un programmatūras uzstādīšanu, lai paplašinātu sistēmas funkcionālās iespējas un uzturētu augstu drošuma līmeni.Balss Sakaru Sistēmas SCHMID ICS 200/60 modernizācija paredz esošās balss sakaru sistēmas paplašināšanu un ekspluatācijas resursa pagarināšanu. Sistēmas ATIS/D-ATIS/VOLMET/D-VOLMET iegāde nodrošinās Rīgas LIR lietotājus ar kvalitatīvu un drošu aeronavigācijas informāciju ēterā, kas atbilst mūsdienu International Civil Aviation Organization (ICAO) prasībām, kas nepieļautu gaisa satiksmes vadības dispečeru papildus noslogojumu.Būtiskākie nozīmīgākie projekti, kuriem LGS novirzīs dividendēs neiemaksājamo daļu.Gaisa satiksmes vadības automatizētās sistēmas modernizācija ATRACC-2015. ATRACC ir galvenā gaisa satiksmes vadības automatizētā sistēma, kura tiek izmantota Latvijas gaisa telpā. Projekta mērķis ir ATRACC sistēmas modernizācija, lai tā atbilstu Eiropas savienības noteikumiem, North European Functional Airspace Block (NEFAB) prasībām, kā arī lidojumu drošuma un efektivitātes paaugstināšanai. NEFAB galvenais uzdevums ir līdz 2015.gada 12.novembrim ieviest brīvo maršrutu gaisa telpu, kas ir daļa no ATRACC sistēmas modernizācijas projekta.Citi svarīgi projekti:Rīgas FIR, esošās gaisa telpas struktūras analīze, performance-based navigation (PBN) gaisa telpas elementu un procedūru izstrāde, validēšana un ieviešana. PBN nozīmē pāreju no sensoru navigācijas un piedāvā virkni priekšrocību gaisa telpas lietotājiem, ļaujot efektīvāk izmantot gaisa telpu (maršrutu izvēle, degvielas ekonomija un trokšņu līmeņa mazināšana). Turpmākie soļi ir plānoti, lai īstenotu gaisa telpas dizaina pārveidi, kuras esošā struktūra jau daudz gadus ir bijusi nemainīga. Jauna un moderna gaisa telpas struktūra pavērs iespējas uzrādīt labāku sniegumu precizitātes, integritātes, pieejamības un nepārtrauktības aspektos, kā rezultātā ieguvēji būs Rīgas LIR lietotāji.Lidostas „aklo zonu” monitorings un kontrole, kura mērķis ir ieviest transporta līdzekļu un gaisa kuģu kustības novērošanas un kontroles sistēmu lidostas „aklajās” zonās. Parādīsies jauna sistēma, kas pārraida attēlus no videokamerām uz Torņa dispečeru darba vietām. Tālāk sistēma tiks papildināta ar sekošanas funkciju;Follow-the-green” koncepcijas realizācija, nepieciešama, lai vadītu skrejceļa ass līnijas ugunis (centrelines) un kustības maršrutu izveidošanu ar to pielietošanu;Collaborative Decision Making (CDM) ir nepieciešams, lai lidostā „Rīga” palielināt caurlaides spēju, izveidojot un ieviešot centralizētu informācijas sistēmu, nodrošinot saskaņotu pacelšanās – nosēšanās lēmumu pieņemšanu. Tas paredz sistēmu modernizāciju un jaunu tehnoloģiju ieviešanu LGS, lidostā „ Rīga” un aviopārvadātājiem.Jauna Torņa un Contingency gaisa satiksmes vadības centra būvniecība. Projekts ir nepieciešams, lai nodrošinātu saskaņotu LGS un lidostas „Rīga” infrastruktūras attīstību. LGS savas saimnieciskās darbības ietvaros saskaņā ar Ministru kabineta 2012.gada 3.janvāra noteikumos Nr.28 „Valsts akciju sabiedrības "Latvijas gaisa satiksme" sniegto aeronavigācijas pakalpojumu maksas noteikšanas un iekasēšanas kārtība” valsts aģentūras „Civilās aviācijas aģentūra” budžetā 2014.gadā ieskaitīja 1 013.1 tūkst. EUR. Saskaņā ar Ministru kabineta 2014.gada 23.decembra rīkojumā Nr.809 „Par valsts aģentūras "Civilās aviācijas aģentūra" 2015.gada budžeta apstiprināšanu” noteikto LGS 2015.gadā valsts aģentūras „Civilās aviācijas aģentūra” budžetā, jāieskaita 996 tūkst. EUR, bet saskaņā ar Ministru kabineta 2014.gada 29.oktobra rīkojumu Nr.617 „Par Transporta nelaimes gadījumu un incidentu izmeklēšanas biroja 2015.gada budžeta apstiprināšanu” Transporta nelaimes gadījumu un incidentu izmeklēšanas biroja budžetā jāieskaita 172.9 tūkst. EUR.2010.gadā Latvijas Republika kļuva par Eiropas aeronavigācijas drošības organizācijas dalībvalsti (Eurocontrol), LGS 2015.gadā ir uzņēmusies segt dalībmaksas izmaksas 988.8 tūkst. EUR apmērā. Lai nodrošinātu drošu un kvalitatīvu aeronavigācijas pakalpojumu, kā arī, lai izpildītu starptautisko regulu, lietotāju un citas prasības, LGS plānotās investīcijas 2015. - 2019. gadiem, saskaņā ar uzņēmējdarbības plānu, kas 2014.gada 30.maijā ir apstiprināts LGS akcionāra sanāksmē, ir aptuveni 33 067 milj. EUR apmērā.Regula 391/2013 nosaka, ka dalībvalstis no maršruta un termināļa maksājumiem var atbrīvot militāros lidojumus, kurus veic jebkuras valsts militārie gaisa kuģi. Vienlaikus Regulas nosaka, ka dalībvalstis nodrošina, ka aeronavigācijas pakalpojumu sniedzēji saņem atlīdzību par pakalpojumiem, ko sniedz atbrīvotajiem lidojumiem.Saskaņā ar Ministru kabineta 2012.gada 3.janvāra noteikumiem Nr.28 „Valsts akciju sabiedrības "Latvijas gaisa satiksme" sniegto aeronavigācijas pakalpojumu maksas noteikšanas un iekasēšanas kārtība” , Latvijas Republika ir noteikusi militāro gaisa kuģu lidojumu atbrīvojumu no vienības maksām, vienlaikus nav noteikts kompensācijas mehānisms LGS.Tādējādi 2014.gadā LGS nesaņēma ieņēmumus par to gaisa kuģu lidojumiem, kuri ir atbrīvoti no vienības maksām 163.8 tūkst. EUR apmērā.Ņemot vērā tendenci, ka militāro gaisa kuģu lidojumu skaits ar vien pieaug, t.sk., ievērojot ģeopolitisko situāciju pasaulē, paredzams, ka nesaņemto ieņēmumu apjoms pieaugs, kas var negatīvi ietekmēt kapitālsabiedrības ilgtspējīgu attīstību un konkurētspējas saglabāšanu. Pielietojot MK\_not\_1471 valsts kapitālsabiedrībām noteikto dividenžu izmaksāšanai peļņas daļu 90% apmērā, LGS nepietiek līdzekļu investīciju projektu realizācijai. LGS dividendēs neiemaksājamo daļu plāno finansēt daļu no plānotajiem investīciju projektu maksājumiem.Lai realizētu plānotos projektus, izmantojot MK\_not\_1471 5.punktā paredzēto kārtību, ir nepieciešams pieņemt Ministru kabineta lēmumu par atšķirīgu LGS dividendēs izmaksājamo minimālo peļņas daļu.Satiksmes ministrija kārtējā akcionāru sapulcē 2015.gada 14.maijā (prot.Nr.3) apstiprināja LGS 2014.gada pārskatu un pieņēma lēmumu priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Šobrīd lēmums par kapitālsabiedrības 2014.gada peļņas sadali nav pieņemts un peļņa nav sadalīta. Lai nodrošinātu LGS konkurētspējas saglabāšanu un ilgtspējīgu attīstību, tai skaitā drošuma un kvalitātes uzlabošanu, maksimāli izmantojot pašu finanšu resursus, nodrošinātu investīciju projektu realizāciju, efektīvi būtu atbrīvot LGS no dividenžu izmaksas par valsts kapitāla izmantošanu 2014.gadā, tādējādi kapitālsabiedrības peļņu maksimāli ieguldot minēto pasākumu īstenošanā.Tādējādi Satiksmes ministrijas redzējumā atšķirīgas dividendēs izmaksājamās peļņas daļas noteikšana atbilst MK\_not\_1471 5.1.punktā noteiktajam.Rīkojuma projekts paredz, ka Ministru kabinets nosaka, ka kapitālsabiedrības 2014.pārskata gada tīrā peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0% apmērā un tiek novirzīta uzsākto un 2015.gadā plānoto investīciju projektu īstenošanai, kā arī drošuma un kvalitātes paaugstināšanai, tādējādi nodrošinot LGS konkurētspēju un ilgtspējīgu attīstību. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas gaisa satiksme”. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | **Turpmākie trīs gadi (tūkst. euro)** |
| **2016** | **2017** | **2018** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 125 098 489 |  - 193 561 | - | - | - |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 125 098 489 |  - 193 561 | - | -  | -   |
|  1.2. valsts speciālais budžets | 0 | 0 | - | -  | -   |
|  1.3. pašvaldību budžets | 0 | 0 | - | -  | -   |
|  2. Budžeta izdevumi: | 0 | 0 | - | -  | -   |
|  2.1. valsts pamatbudžets | 125 098 489 | 0 | - | -  | -   |
|  2.2. valsts speciālais budžets | 0 | 0 | - | -  | -   |
|  2.3. pašvaldību budžets | 0 | 0 | - | -  | -   |
|  3. Finansiālā ietekme: | 0 | 0 | - | - | - |
|  3.1. valsts pamatbudžets | 0 |  - 193 561 | - | -  | -   |
|  3.2. speciālais budžets | 0 | 0 | - | - | - |
|  3.3. pašvaldību budžets | 0 | 0 | - | - | - |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X | 0 | - | - | - |
| 0 | - | - | - |
| 0 | - | - | - |
|  5. Precizēta finansiālā ietekme: |  X | 0 | - | - | - |
|  5.1. valsts pamatbudžets | 0 | - | - | - |
|  5.2. speciālais budžets | 0 | - | - | - |
|  5.3. pašvaldību budžets | 0 | - | - | - |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   Nav attiecināms |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Satiksmes ministrija un valsts akciju sabiedrība „Latvijas gaisa satiksme”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas II., IV., V. un VI. sadaļa – projekts šīs jomas neskar.*

Satiksmes ministrs A. Matīss

Vīza: Valsts sekretārs K. Ozoliņš

03.07.2015 16:00

2247

I.Saliņš

67300511; ivars.salins@lgs.lv